Document ID: /roh_data/filtered/Bilingualer_Corpus_interleaved-it-rm.jsonl.gz/1152

This is a text translated from Italian to Rumantsch Grischun.
La piazza fiscale dei Grigioni deve essere resa più attrattiva

La legge sulle imposte vigente deve essere sottoposta ad una revisione. I punti principali della revisione parziale sono gli sgravi fiscali per le persone giuridiche, i coniugi e le famiglie, nonché l'esenzione dei discendenti diretti dall'imposta sulle successioni.

Il Governo grigionese ha licenziato il messaggio relativo all'ampia revisione parziale della legge cantonale sulle imposte. Il Gran Consiglio dibatterà il progetto nella sessione di ottobre. Al centro del progetto vi sono gli investimenti nella piazza fiscale dei Grigioni e gli sgravi fiscali a favore dei coniugi e delle famiglie.

Il carico fiscale delle persone giuridiche (società per azioni, ecc.), il più alto a livello nazionale, deve essere notevolmente ridotto. Il massimo dell'imposta sull'utile viene dimezzato e fissato a titolo di novità al 7,5 percento e la contribuzione speciale sul capitale viene abolita. Queste modifiche sono necessarie per conservare i posti di lavoro esistenti nei Grigioni e per facilitare nuovi investimenti. Con ciò non si intende inasprire ulteriormente la concorrenza fiscale intercantonale, ma si tratta semplicemente di compensare uno svantaggio concorrenziale esistente.

È possibile concedere ampi sgravi fiscali anche alle persone fisiche. Oltre ai coniugi e ai contribuenti con figli, si prevede di sgravare in particolare anche le persone con un reddito molto basso. Lo splitting parziale con un divisore dell'1,9 determina uno sgravio adeguato dei coniugi rispetto alle persone sole. La deduzione per famiglie può quindi essere abolita e la deduzione per doppio reddito notevolmente ridotta.

I contribuenti con figli vengono sgravati mediante un sensibile aumento delle deduzioni per figli. L'attuale deduzione per figli pari a 3'400 franchi viene aumentata a 5'000 franchi per figli in età prescolare e a 8'000 franchi per gli altri figli. Per i figli che durante la settimana soggiornano in un altro luogo per la loro formazione, la deduzione per figli ammonta a titolo di novità a 14'000 franchi. La deduzione delle spese effettive per l'assistenza ai figli viene inoltre aumentata e fissata ad un massimo di 6'000 franchi.

Con l'abolizione della contribuzione speciale sulla sostanza e l'esenzione dei discendenti diretti dall'imposta sulle successioni e sulle donazioni è possibile eliminare gli svantaggi legati all'ubicazione nel confronto intercantonale, evitando in questo modo la partenza di contribuenti benestanti.

In riferimento alle spese per la manutenzione dell'immobile, a titolo di novità si intende dare al contribuente la possibilità di scegliere per ogni periodo fiscale e per ogni immobile tra la deduzione delle spese effettive ed una deduzione forfettaria (cosiddetto forfait variabile).

Il valore locativo proprio può generare difficoltà di liquidità se il suo importo è più alto delle entrate in contanti. Ne sono interessati soprattutto i beneficiari di rendite che abitano in una grande casa propria e che dispongono soltanto di entrate esigue. Per questi casi si prevede di limitare l'importo del valore locativo proprio.

Per il Cantone, i comuni e le Chiese le diverse misure avranno come conseguenza minori entrate che ammonteranno a circa 87 milioni di franchi per il Cantone e a circa 58 milioni di franchi per i comuni (incl. comuni parrocchiali). Il Governo è convinto che questa revisione parziale sia necessaria, se i Grigioni vogliono di nuovo essere concorrenziali a livello intercantonale quale piazza economica e anche quale luogo di domicilio.

Persona di riferimento:

Consigliera di Stato Eveline Widmer-Schlumpf, Direttrice del Dipartimento delle finanze e militare, telefono 081 257 32 01

Ulteriori informazioni (solo in lingua tedesca):

http://www.stv.gr.ch/deutsch///pdf/anhang-botschaft.pdf

Organo: Governo

Fonte: it Cancelleria dello Stato dei Grigioni

Data: 11.08.2006

Il Grischun duai daventar pli attractiv sco lieu fiscal

La lescha da taglia vertenta duai vegnir revedida. Ils puncts principals da la revisiun parziala èn distgargias fiscalas per las persunas giuridicas, per ils conjugals e per las famiglias sco er la liberaziun da la taglia sin l'ierta per la descendenza directa.

La regenza grischuna ha deliberà la missiva per ina revisiun parziala cumplessiva da la lescha chantunala da taglia. Il cussegl grond vegn a tractar il project en la sessiun d'october. En il center dal project stattan investiziuns en il Grischun sco lieu fiscal e distgargias fiscalas per conjugals e per famiglias.

La grevezza fiscala da las persunas giuridicas (societads anonimas e.u.v.) - ch'è la pli gronda da l'entira Svizra - duai vegnir reducida considerablamain. Il maximum da la taglia sin il gudogn vegn smesà e fixà da nov a 7.5 pertschient, la taxa speziala sin il chapital vegn abolida. Questas correcturas èn necessarias per mantegnair plazzas da lavur existentas en il Grischun e per facilitar investiziuns novas e na duain betg forsa instigar vinavant la concurrenza fiscala interchantunala, mabain mo cumpensar in dischavantatg da concurrenza existent.

Er a las persunas natiralas pon vegnir concedidas distgargias fiscalas cumplessivas. Ultra dals conjugals e da pajataglias cun uffants duain vegnir distgargiadas cunzunt er persunas cun entradas fitg pitschnas. Il splitting parzial cun in divisur dad 1.9 chaschuna ina distgargia adequata dals conjugals en cumparegliaziun cun las persunas che vivan sulettas. Tras quai po la deducziun da famiglia vegnir stritgada e la deducziun per conjugals cun in'activitad da gudogn dubla po vegnir reducida considerablamain.

Pajataglias cun uffants vegnan distgargiads tras in augment considerabel da las deducziuns per uffants. Las deducziuns per uffants dad actualmain 3'400 francs vegnan augmentadas sin 5'000 francs per uffants da la vegliadetgna prescolara e sin 8'000 francs per uffants pli vegls. Per uffants che vivan durant l'emna en in lieu da scolaziun d'ordaifer importa la deducziun per uffants da nov 14'000 francs. Plinavant vegn la deducziun per ils custs effectivs da la tgira d'uffants augmentada e fixada sin maximalmain 6'000 francs.

Cun stritgar la taxa speziala sin la facultad sco er cun liberar la descendenza directa da la taglia sin l'ierta e da la taglia sin donaziuns pon vegnir eliminads dischavantatgs dal Grischun en cumparegliaziun cun ils auters chantuns. Tras quai duai vegnir evità che pajataglias bainstants bandunan il chantun.

Areguard ils custs per il mantegniment da l'immobiglia duain las pajataglias ed ils pajataglias pudair tscherner da nov per mintga perioda fiscala e per mintga immobiglia tranter la deducziun dals custs effectivs e tranter ina deducziun pauschala (l'uschenumnada pauschala alternanta).

La valur da l'atgna locaziun po chaschunar problems da liquiditad là, nua che ses import è fitg grond en relaziun cun las entradas en daner blut. Pertutgadas da quai èn cunzunt persunas pensiunadas che vivan en ina gronda atgna chasa e che han mo paucas entradas. Per quests cas duai vegnir limitada l'autezza da la valur da l'atgna locaziun.

Las differentas mesiras vegnan a chaschunar entradas pli pitschnas per il chantun, per las vischnancas e per las baselgias, e quai en ina dimensiun da circa 87 milliuns francs per il chantun e da circa 58 milliuns francs per las vischnancas (incl. ils cumins-baselgia). La regenza è persvadida che questa revisiun parziala è necessaria, sch'il Grischun vul - cumpareglià cun ils auters chantuns - puspè daventar cumpetitiv sco plazza economica ed er sco lieu d'abitar.

Persuna che dat infurmaziuns:

cussegliera guvernativa dr. Eveline Widmer-Schlumpf, scheffa dal departament da finanzas e militar, telefon 081 257 32 01

Ulteriuras infurmaziuns (mo per tudestg):

http://www.stv.gr.ch/deutsch///pdf/anhang-botschaft.pdf

Gremi: regenza

Funtauna: rg chanzlia chantunala dal Grischun

Data: 11.08.2006